Hej HN'er Jeg var til et foredrag om low, deep and round (LDR) igår, eller dvs. det var i hvert fald titlen på foredraget. Foredragsholderen lægger med det samme ud med at tale om rollkur, hvilket jeg blev noget overrasket over, da rollkur og LDR for mig er to meget forskellige ting. Men hun begynder altså at tale om rollkur, og hun fortæller så at hetzen mod rollkur er noget tyskerne har sat i gang for at vippe hollænderne ned fra tronen i dressursporten, og at Kyra Kyrklund siger at det er to tyskere helt præcist, som satte det hele igang. Så viser hun en masse billeder af rollkur, og siger at enhver jo kan se at alle billederne er uheldige momenter og at hestene selvfølgelig ikke går sådan andet end i korte, uheldige øjeblikke. Alt i alt påstår hun altså, at rollkur er en myte. Hvilket jeg jo finder meget morsomt, da jeg selv har stået ved opvarmningsbanen de sidste to år til World Cup i DK og set både Anky og Patrick (et eller andet-ved ikke hvad han hedder mere end det, men kan huske at han blev vist nok nr. 3 i küren her i oktober) dyrke dette - og det var altså ikke korte momenter!! For begges heste blev skummet i hestens mund tørret af på dens bringe, og for sidstnævnte var jeg selv vidne til det, som mange af jer nok har set her på nettet - nemlig den blå tunge. Og nu vil jeg altså ikke kalde 20 min. ridning i den holdning for korte, uheldige momenter!! Anyway, foredragsholderen nægter at få stillet spørgsmål undervejs i den "teoretiske" del - og teoretisk er i anførselstegn, da det sådan set bare gik ud på at der blev vist en masse billeder med en lille forklaring om hvad vi kiggede på og så en kommentar i form af "det kan enhver jo se". Den slags argumentation synes jeg ikke er så effektiv   Dvs. ingen forklaring af hvad LDR er, ingen forklaring af hvad det gør ved hestens muskler, led og ryg, og hvorfor det er godt el.lign., bare en masse af billeder af heste i en LDR holdning. Og undervejs kom der også billeder af kritikkerne til LDR i temmelig uheldige momenter, f.eks. en Philip Karl på en hest der var tydeligt generet og med åben mund, og her var kommentaren "som om han gør det bedre selv" - dvs. her var billedet ikke bare et uheldigt moment men derimod sandheden om hvordan hest og rytter ser ud hele tiden - selvfølgelig i modsætning til billederne af rollkur. Desuden brugte foredragsholderen billeder af heste i korrekt grand prix holdning, og flippede billederne 45 grader - for så kan enhver jo se at det svarer til en LDR holdning.....  Anyway, jeg var lidt chokket over aftenens begivenheder, men med løftet om at spørgsmål kunne stilles til sidst blev jeg hængende. To ryttere skulle ride og få undervisning, og jeg håbede lidt på at det ville give aftenen et bedre præg. SNYDT!!! Der blev sat glidetøjler på begge heste så de kunne få tvunget næsen ned mellem forbenene..... Og da aftenen så var ved at slutte og det langt om længe var blevet tid til at man måtte stille spørgsmål, så forlod foredragsholderen banen under påskud af at være tørstig - og så kunne man kun personligt stille spørgsmål her - dvs. ingen spørgsmål/åbent forum/diskussion. Sikke en kujon!! Først at komme med en masse mærkelige påstande, intet teori forklare, påstå at rollkur slet ikke eksistere, bruge glidetøjle (og her mistede jeg jo lige alt - for hvis LDR skulle være så godt som hun påstod, så skulle hesten vel nok selv have lyst til at gå i den holdning når den blev bedt om det, fremfor at dens hoved skulle tvinges derned), og så i sidste ende stikke halen mellem benene!!! Hvad sker der lige for det? Er der nogen af jer der har oplevet det samme? Tak skæbne at kurset var gratis og kun kostede mig min tid....